Leontina Kraus
<s>Leontina Kraus (Varaždinske Toplice, 16. 4. 1881 - Jajinci, 7. 6. 1943), jugoslavenska učiteljica i komunistkinja strijeljana na stratištu u Jajincima tokom Drugog svjetskog rata.</s>

<s>Biografija 
Leontina Kraus je rođena 16. 4. 1881 godine u selu Pišćanovec kod Varaždina, u porodici Josipa i Henrijete Kraus.</s><s>Josip Kraus je bio Židov koji se kasnije u životu (1884) preobratio na katoličanstvo, a Henrijeta Kraus se deklarirala kao Hrvatica rodom iz njemačke porodice u Beču.</s><s>Leontina je krštena rimokatoličkoj crkvi.</s><s>Kao šestogodišnje djete upućena je od strane svojih roditelja u rimokatolički samostan reda Uršulinki u Pišćanovcu, a kasnije je prešla u samostan Milosrdnih sestara u Zagrebu gdje je i završila učiteljsku školu.</s><s>Tokom daljeg života odbacila je od sebe svako osjećanje za vjeru, i osporavala je pravo na postojanje bilo koje vjeroispovjesti.</s><s>Leontina je vjerovala da je komunističko uređenje u Svijetu jedino koje može da pruži ljudima ravnopravnost i ista prava na život.</s><s>U tom svom vjerovanju potencirana je i time što je zaključila da u Kraljevini Jugoslaviji vodeće državničke ličnosti ne vode pravu narodnu politiku u cilju poboljšanja životnih uvjeta, već grabe samo za svoje osobne interese.</s><s>Leontina je radila kao učiteljica, te je disciplinski kažnjena sa penzionisanjem i umanjenjem prinadležnosti za 50 posto zbog odricanja poslušnosti pretpostavljenim školskim starješinama ­jer nije htjela voditi školsku djecu u crkvu.</s><s>Do početka Drugog svjetskog rata i okupacije Kraljevine Jugoslavije živjela je u Beogradu kao penzionerka.</s><s>Tokom 1942 godine uputila je nekoliko otvorenih pisama predsjedniku srpske kvinsliške vlade Milanu Nediću, u kojima je iskazala gnušanje prema njegovim postupcima.</s><s>U jednom od pisama je tražila da u zamjenu za nju, puste najmlađeg logoraša osuđenog na smrt.</s><s>Poslije nekoliko pisama, Leontina je 17. 12. 1942 godine bila uhapšena i potom zatvorena u Banjički logor.</s><s>Tokom saslušanja, tražila je da se u njenom dosjeu pod stavkom nacionalnost navede Srpkinja.</s><s>Bila je označena drugom kategorijom zatvorenika, a odlukom upravnika logora Svetozara Vujkovića bila je prebačena u prvu kategoriju.</s><s>Poslije nekoliko mjeseci mučnog životarenja u logoru, u zoru 7. 6. 1943 godine Leontina Kraus je streljana u Jajincima.</s>

<s>U znak sjećanja na nju jedna ulica u beogradskom naselju Banjica nosi naziv "Učiteljice Leontine Kraus".</s>

<s>Reference</s>

<s>Jugoslavenski pedagozi
Jugoslavenski komunisti do 1945.</s><s>Jugoslavenski Jevreji
Austrougarski Jevreji
Jugoslavenski ateisti
Biografije, Varaždin
Umrli u Koncentracijskom logoru Banjica</s>

